Neuvoston asetus (ETY) N:o 2340/90, annettu 8 päivänä elokuuta 1990, yhteisön Irakin ja Kuwaitin kanssa käymän kaupan estämisestä



Virallinen lehti nro L 213 , 09/08/1990 s. 0001 - 0002

Suomenk. erityispainos Alue 11 Nide 16 s. 0066

Ruotsink. erityispainos Alue 11 Nide 16 s. 0066



NEUVOSTON ASETUS (ETY) N:o 2340/90, annettu 8 päivänä elokuuta 1990, yhteisön Irakin ja Kuwaitin kanssa käymän kaupan estämisestä EUROOPAN YHTEISÖJEN NEUVOSTO, joka katsoo, että Irakin hyökkäyksestä Kuwaitiin aiheutuva vakava tilanne, jota koskee Yhdistyneiden kansakuntien turvallisuusneuvoston 2 päivänä elokuuta 1990 antama päätöslauselma 660 (1990), on johtanut siihen, että yhteisö ja sen jäsenvaltiot ovat 4 päivänä elokuuta 1990 antaneet osana poliittista yhteistyötä julistuksen, jossa varauksetta tuomitaan Irakin hyökkäys Kuwaitiin ja vaaditaan Irakin joukkojen välitöntä ja ehdotonta vetäytymistä Kuwaitin alueelta, sekä päätökseen toteuttaa taloudellisia toimenpiteitä Irakia kohtaan, Irakin kieltäydyttyä noudattamasta päätöslauselmaa 660 Yhdistyneiden kansakuntien turvallisuusneuvosto on 6 päivänä elokuuta 1990 antanut päätöslauselman 661 (190) Irakin ja Kuwaitin asettamisesta kauppasulkuun, näissä olosuhteissa yhteisön kaupankäynti Irakin ja Kuwaitin kanssa on estettävä, yhteisö ja sen jäsenvaltiot ovat sopineet turvautuvansa yhteisön keinoihin varmistaakseen, että yhteisössä otetaan käyttöön kaupankäyntiä Irakin ja Kuwaitin kanssa koskevat yhtenäiset toimenpiteet, joista Yhdistyneiden Kansakuntien turvallisuusneuvosto on päättänyt, olisi vältettävä, että tämä asetus ei vaikuta näiden maiden ennen 7 päivää elokuuta 1990 tapahtuneeseen vientiin eikä liioin yksinomaan lääkkeinä käytettävien tuotteiden hankintaan tai sellaiseen elintarvikkeiden hankintaan, joka on humanitaaristen syiden vuoksi perusteltua, ja ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, ON ANTANUT TÄMÄN ASETUKSEN: 1 artikla Kiellettyä on 7 päivästä elokuuta 1990: 1. kaikkien Irakista tai Kuwaitista peräisin olevien tai sieltä tulevien tuotteiden tuominen yhteisön alueelle; 2. kaikkien yhteisöstä peräisin olevien tai sieltä tulevien tuotteiden vienti näihin maihin. 2 artikla Edellä 1 artiklassa mainitusta päivästä on kiellettyä yhteisön alueella sekä yhteisön jäsenvaltion lipun alla lentäviltä ilma-aluksilta ja purjehtivilta aluksilta samoin kuin kaikilta yhteisön kansalaisilta: 1. kaikki kaupallinen toiminta ja kaupalliset liiketoimet, mukaan luettuna kaikki jo päättyneisiin tai osittain toteutettuihin liiketoimiin liittyvä toiminta, jonka tarkoituksena on suosia tai jonka seurauksena suositaan Irakista tai Kuwaitista peräisin olevien tai sieltä tulevien tuotteiden vientiä; 2. kaikkien sellaisten tuotteiden myynti tai hankinta, jotka ovat peräisin tai tulevat mistä tahansa - Irakissa tai Kuwaitissa olevalle luonnolliselle henkilölle tai oikeushenkilölle, - muulle luonnolliselle henkilölle tai oikeushenkilölle kaupalliseen toimintaan, joka tapahtuu Irakin tai Kuwaitin alueella tai alueelta; 3. kaikki toiminta, jonka tarkoituksena on suosia tai jonka seurauksena suositaan tätä myyntiä tai tätä hankintaa. 3 artikla 1. Mitä 1 artiklan 2 alakohdassa tai 2 artiklan 2 alakohdassa säädetään, ei sovelleta liitteessä lueteltuihin tuotteisiin. 2. Mitä 1 artiklan 1 alakohdassa tai 2 artiklan 1 alakohdassa säädetään, ei estä tuomasta yhteisön alueelle 1 artiklan 1 alakohdassa tarkoitettuja Irakista tai Kuwaitista peräisin olevia tai sieltä tulevia tuotteita, jotka on viety ennen 7 päivää elokuuta 1990. 4 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä elokuuta 1990. Neuvoston puolesta Puheenjohtaja G. DE MICHELIS LIITE Luettelo 3 artiklan 1 kohdassa tarkoitetuista tuotteista A. Lääketuotteet ex 29 ryhmä Kaikki Maailman terveysjärjestön (WHO) yhteisen kansainvälisen nimistön (INN) tai yhteisen kansainvälisen muutetun nimistön (INNM) tuotteet >TAULUKON PAIKKA> B. Elintarvikkeet Kaikki kiireellisissä avustustoimenpiteissä humanitaarisiin tarkoituksiin käytettävät elintarvikkeet.